Diari Oficial de la Generalitat Valenciana


Sumari del DOGV 4583, del 09-09-2003 (2003/9828)

DECRET 166/2003, de 5 de setembre, del Consell de la Generalitat, pel qual es crea l'Institut d'Educació Secundària núm. 42 de València-Algirós.
------------------------------------------------------------------------------------------------------------------------------------------------

### Dades del document

Número de DOGV
:   4583

Data del DOGV
:   09-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9828


Data del document
:   05-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * València
    * ensenyament secundari
    * ensenyament públic
    * centre d'ensenyament

DECRET 166/2003, de 5 de setembre, del Consell de la Generalitat, pel qual es crea l'Institut d'Educació Secundària núm. 42 de València-Algirós. [2003/X9828]
  
Els estudis de planificació educativa van preveure la creació d'un Institut d'Educació Secundària al districte d'Algirós, identificat amb el codi 46N00032.
  
El 12 de desembre de 1997, l'Ajuntament de València i la Conselleria de Cultura, Educació i Ciència van subscriure un protocol de Conveni per a la construcció, entre d'altres, del centre en el marc de col·laboració establit en l'apartat tercer de la disposició addicional dèsset de la Llei Orgànica 1/1990 i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació; i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat, a proposta de la Conselleria de Cultura, Educació i Esport, després de la deliberació del Consell de la Generalitat, en la reunió del dia 5 de setembre de 2003,
  
DECRETE
  
Article únic
  
Es crea el següent centre docent:
  
Província: València.
  
Localitat: València-Algirós.
  
Denominació: Institut d'Educació Secundària núm. 42.
  
Codi: 50417656
  
Titular: Generalitat.
  
Domicili : c/ Serpis, S/N.
  
Composició: 24 unitats de Educació Secundària Obligatòria, 10 de Batxillerat i 5 cicles formatius de Formació Professional.
  
Capacitat: 720 llocs escolars d'Educació Secundària Obligatòria, 350 de Batxillerat i 300 de cicles formatius de Formació Professional
  
DISPOSICIÓ ADDICIONAL ÚNICA
  
El que establix este decret s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per a l'acompliment i desenrotllament del que establix este decret, així com per a modificar, si és procedent, el domicili, denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2003.
  
València, 5 de setembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS